CELEX: C2006/048/08
Language: lt
Date: 2006-02-25 00:00:00
Title: 2005 m. gruodžio 15 d.  Teisingumo Teismo sprendimas (pirmoji kolegija), Byloje C-26/04 Europos Bendrijų Komisija prieš Ispanijos Karalystę (Valstybės įsipareigojimų neįvykdymas — Direktyva 76/160/EEB — Maudyklų kokybė — Priskyrimas maudymosi zonoms — Direktyva 79/923/EEB — Vandenų, kuriuose veisiasi kiaukutiniai, kokybė — Taršos mažinimo programos sudarymas)

25.2.2006   
            
            
               LT
            
            
               Europos Sąjungos oficialusis leidinys
            
            
               C 48/4
            
         
      TEISINGUMO TEISMO SPRENDIMAS
   
   (pirmoji kolegija)
   2005 m. gruodžio 15 d.
   Byloje C-26/04 Europos Bendrijų Komisija prieš Ispanijos Karalystę (1)
   
   (Valstybės įsipareigojimų neįvykdymas - Direktyva 76/160/EEB - Maudyklų kokybė - Priskyrimas maudymosi zonoms - Direktyva 79/923/EEB - Vandenų, kuriuose veisiasi kiaukutiniai, kokybė - Taršos mažinimo programos sudarymas)
   (2006/C 48/08)
   Proceso kalba: ispanų
   Byloje C-26/04 dėl 2004 m. sausio 27 d. pagal EB 226 straipsnį pareikšto ieškinio dėl įsipareigojimų neįvykdymo, Europos Bendrijų Komisija, atstovaujama G. Valero Jordana, prieš Ispanijos Karalystę, atstovaujamą E. Braquehais Conesa, Teisingumo Teismas (pirmoji kolegija), kurį sudaro kolegijos pirmininkas P. Jann, teisėjai K. Schiemann, N. Colneric, J. N. Cunha Rodrigues (pranešėjas) ir E. Levits; generalinis advokatas F. G. Jacobs, sekretorius R. Grass, 2005 m. gruodžio 15 d. priėmė sprendimą, kurio rezoliucinėje dalyje nurodyta:
   
               1.
            
            
               Nesudarydama Ría de Vigo vandenų, kuriuose veisiasi kiaukutiniai, taršos mažinimo programos, Ispanijos Karalystė neįvykdė įsipareigojimų pagal 1979 m. spalio 30 d. Tarybos direktyvos 79/923/EEB dėl vandenų, kuriuose veisiasi kiaukutiniai, kokybės 5 straipsnį.
            
         
               2.
            
            
               Atmesti kitą ieškinio dalį.
            
         
               3.
            
            
               Europos Bendrijų Komisija ir Ispanijos Karalystė padengia savo bylinėjimosi išlaidas.
            
         
      (1)  OL C 71, 2004 3 20.